Fængselspersonale fandt hash gemt i en baby-ble, da en ung mor fredag eftermiddag skulle besøge en indsat i statsfængslet Kragskovhede ved Jerup nord for Frederikshavn, skriver nordjyske.dk. Kvinden medbragte sit barn, og barnets ble var da også fyldt med noget brunligt - nemlig to gram hash. Da personalet undersøgte den 23-årige kvinde nærmere, fandt de yderligere tre gram hash skjult i hendes trusser.- Hun sigtes for forsøg på at indsmugle hash i statsfængslet, siger vagtchef Aage Pedersen fra Nordjyllands Politi til nordjyske.dk.

Opsummering:
Fængselspersonalet i Kragskovhede fik sig noget af en overraskelse, da mor besøgte indsat i fængslet.